Diari Oficial de la Generalitat Valenciana


Sumari del DOGV 8620, del 26-08-2019 (2019/8251)

Informació pública de la sol·licitud d'autorització administrativa i aprovació de projecte d'execució, amb declaració d'impacte ambiental, corresponent a la central solar generadora fotovoltaica denominada Huerto Solar Alhorines III, a Villena, de 6.600 kW, i les instal·lacions de connexió amb la xarxa de distribució d'energia elèctrica, inclosos un centre de protecció i mesura, dos centres de transformació, així com una línia subterrània d'alta tensió d'evacuació d'energia elèctrica, situats al paratge d'Alhorines, al terme municipal de Villena. Expedient ATREGI/2019/5/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8251


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i aprovació de projecte d'execució, amb declaració d'impacte ambiental, corresponent a la central solar generadora fotovoltaica denominada Huerto Solar Alhorines III, a Villena, de 6.600 kW, i les instal·lacions de connexió amb la xarxa de distribució d'energia elèctrica, inclosos un centre de protecció i mesura, dos centres de transformació, així com una línia subterrània d'alta tensió d'evacuació d'energia elèctrica, situats al paratge d'Alhorines, al terme municipal de Villena. Expedient ATREGI/2019/5/03. [2019/8251]  
  
  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 54 de la Llei 24/2013, de 26 de desembre, del sector elèctric; en els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, se sotmet a informació pública la sol·licitud d'autorització administrativa i aprovació de projecte d'execució amb declaració d'impacte ambiental de la instal·lació elèctrica que s'indica:  
  
Peticionari: Energy Investment And Consultancy, SL, CIF K76359337 i amb domicili al carrer de Bailén, 4, pta. 6 - 46212 València.  
Objecte de la sol·licitud: autorització administrativa, aprovació de projecte d'execució i declaració d'impacte ambiental de la central solar fotovoltaica denominada Huerto Solar Alhorines III, Villena, de 6.600 kW, i les instal·lacions de connexió d'aquesta amb la xarxa de distribució d'energia elèctrica en 20 kV.  
Emplaçament: situat al paratge d'Alhorines, a les parcel·les 55 i 56 del polígon 73 del terme municipal de Villena.  
Documents sotmesos a informació pública:  
- Projecte. Denominació: projecte de baixa tensió Huerto Solar Alhorines III, juntament amb els seus annexos: projecte del centre de protecció i mesura, projecte de cadascun dels dos centres de transformació i projecte de línia subterrània alta tensió d'abonat.  
- Estudio d'impacte ambiental.  
- Estudi d'integració paisatgística.  
- Estudi d'avifauna.  
- Estudi d'arqueologia.  
- Plec general de prevenció d'incendis forestals.  
Pressupost: 2.153.313,45 ?.  
Característiques principals:  
· Central solar fotovoltaica de 6.600 kW.  
· Tensió de treball de la central de 600 V.  
· Energia que es genera és transformada en corrent altern mitjançant dos inversors de 3.300 kW cadascun.  
· Inversor evacua a dos transformadors de 0,6/20 kV.  
· Evacuació de l'energia mitjançant línia de 20 kV fins al punt d'accés i connexió corresponent.  
  
Els projectes seran exposats per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que figura en l'adreça electrònica indicada o presencialment en el Servei Territorial d'Indústria i Energia, situat en el carrer Churruca, 29, d'Alacant, així com dirigir al servei territorial esmentat les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç http://www.gva.es/es/inicio/procedimientos'id\_proc=18600&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà els interessats interposar els recursos procedents contra la resolució definitiva del procediment.  
  
Alacant, 4 de juny de 2019.- El cap del Servei Territorial d'Indústria i Energia: Matías Pablo Mas Gisbert.